בש"ע יש קורין תגר כו'  וכת' הריק"ש וז"ל חותם בא"י שומע קול תרועת עמו ישראל היום ברחמים בשבת לא יאמר היום ובגן המלך סי' ב' כת' ע"ז דבשבת יאמר שומע זכרון תרועת עמו ישראל היום ברחמים ומנהגינו שבין בחול ובין בשבת אין אומרים מלת היום לא מלת זכרון רק בין בחול ובין בשבת אומרים שומע קול תרועת עמו ישראל ברחמים וע' בשיורי כנה"ג שכת' דשפיר י"ל מלת היום ע"ש שכת' ג"כ בשם מהר"ח אלפנדרי שיש לפרש על התרע' בפה ובש"ח כת' בשם ב"ד שסמכו מפני שבמקדש ומקום ב"ד היו תוקעין בשבת כמ"ש הטור סי' תקפ"ח ובשם ספר בית תפלה כת' טעם אחר ע"ש וע' לעיל סימן תקפ"ב ס"ק ה' לענין אם טעה ואמר בשבת יום תרועה ע"ש וע' בתשב"ץ ח"ג סי' ר"צ וסי' ש"ט דבנוסח היום הרת עולם וכן זה היום תחילת מעשיך לא ישנה כלל אף כשחל בשבת והביאו בר"י ע"ש וע' בסדר היום שכת' דבאמירת היום הרת עולם נהגו לשחות עצמם לאומרו בכפיפת קומה והטעם מפני שבאים להזכיר ענין גדולת היום צ"ל אותו בפחד ובהכנעה שיכמרו רחמי אל עליו כו':